Forslag til Lokalplan 367 - Dannebrogspladsen i Ulstrup og Kommuneplantillæg 
nr. 15 
Sagsfremstilling 
84.                 Forslag til Lokalplan 367 - Dannebrogspladsen i Ulstrup og Kommuneplantillæg 
nr. 15 - Åbent 
  
  
SAGENS INDHOLD 
Byrådet skal i denne sag tage stilling til et forslag til en lokalplan og et kommuneplantillæg for området ved 
Dannebrogspladsen i Ulstrup. Planområdet ligger mellem [adresse] og [adresse] i den nordlige del af Ulstrup. 
  
Planforslagene er udarbejdet med henblik på at ”Visionsplan for Dannebrogspladsen i Ulstrup”, som blev vedtaget af 
Byrådet 23. september 2014.  
  
Lokalplanen er opdelt i to delområder: 
· I delområde I kan der etableres å-bad, [adresse], ophalerplads, sø og aktivitetsplads til fx cirkus, dyrskue, marked 
mm. 
· I delområde II kan der etableres toiletbygning med omklædningsrum, shelters, udeskole, fiskeplads, legeplads og 
hævede gangbroer. 
  
Området er beliggende i to forskellige rammeområder i Kommuneplan 13. Med kommuneplantillæg nr. 15 samles 
de under rammeområde 4.RE.3, hvorved det bliver muligt ved lokalplanlægning at overføre det fra landzone til 
byzone. Derigennem undgås unødig løbende landzonesagsbehandling.  
  
VURDERING 
Lokalplanens delområde I er aktuelt omfattet af lokalplan 32 for [adresse] i Ulstrup og er udlagt til 
offentlige formål og rekreativt område. Der skal i følge planloven tilvejebringes en lokalplan for større anlæg. Det 
vurderes derfor på baggrund af visionen om et fremtidigt å-bad inden for delområde I, de mange nye mindre anlæg 
samt ønsket om at overføre delområde II til byzone, at aktiviteterne inden for lokalplanområdet kræver 
lokalplanlægning. Ved nærværende lokalplans endelige vedtagelse aflyses lokalplan 32. 
  
Lokalplanen ligger inden for to forskellige kommuneplanrammer, område 4.RE.2 og område 4.RE.3, der begge 
udlægger arealerne til rekreative formål, men i henholdsvis landzone og byzone. Da hele lokalplanområdet ønskes 
overført til byzone, er der udarbejdet et kommuneplantillæg nr. 15, som overfører den del af ramme 4.RE.2, som er 
 
Teknik- og 
Miljøudvalget 
10. september 2015 
Sagsnr. 710-2015-
29469 
Dok.nr. 710-2015-
167786 
Sagsbehandler 
DPHWSO 
  
Tidl. politisk behandling 
23.09.14, pkt. 163 
Forventet sagsgang 
TM-U, ØK, BY, høring, TM-U, ØK, BY 
Lovgrundlag 
Planloven 
omfattet at lokalplanområdet, til ramme 4.RE.3.  
  
Teknik og Kultur har screenet lokalplanforslaget efter ”Lov om miljøvurdering af planer og programmer”. Det 
vurderes, at de miljømæssige konsekvenser som følge af lokalplanens gennemførelse er af en sådan karakter, at 
det ikke er nødvendigt at udarbejde en egentlig miljøvurdering. 
  
ØKONOMI 
På byrådsmødet 25. februar 2014 blev der frigivet en samlet økonomisk anlægsramme på 1,5 mio. kr. til projekt 
”Ulstrup ved [adresse]”. Resten af midlerne til realiseringen søges via eksterne fonde og puljer, og der er på 
nuværende tidspunkt støttetilsagn fra flere kilder til enkeltdele af det samlede projekt. Den fysiske realisering skal 
tilrettelægges under hensyn til de vilkår, der er knyttet til de forskellige støttetilsagn. 
  
Der er afsat 750.000 kr. til etablering af en cirkusplads i 2015. Da anlægget skal koordineres med planlagte 
ledningsarbejder på samme areal, er der søgt om overførsel af midlerne til 2016.  
  
Når anlæggene er realiseret, vil der være drift og vedligeholdelse af de forskellige anlæg. Der foretages allerede i 
dag afhentning af affald og rengøring af offentligt toilet. Derudover vil der med projektets realisering være 
administration af grejbank, evt. booking af shelters og vedligeholdelse af anlæggene. Det nystiftede lokale grønne 
partnerskab omkring Dannebrogspladsen vil drøfte, om konkrete drifts- og vedligeholdelsesopgaver kan overdrages 
til de deltagende frivillige aktører. 
  
INDDRAGELSE 
Der er i forbindelse med udarbejdelsen af visionsplanen afholdt en række møder i maj og juni 2014 med centrale 
interesser fra lokalområdet samt Danmarks Naturfredningsforening. Visionsplanen blev 18. juni 2014 præsenteret 
på et åbent borgermøde på [adresse]. 
  
Derefter er der indledt dialog og samarbejde i et lokalt grønt partnerskab, som arbejder for realisering af 
visionsplanen for Dannebrogspladsen.  
  
Når Byrådet har godkendt lokalplanforslaget, skal det offentliggøres ved annoncering på kommunens hjemmeside 
med en indsigelsesfrist på mindst otte uger. 
  
INDSTILLING 
Direktøren for Teknik og Kultur indstiller til Byrådet:  
  
1. At forslag til ”Lokalplan 367 - Dannebrogspladsen i Ulstrup  og Kommuneplantillæg nr. 15” godkendes og 
fremlægges i offentlig høring i otte uger. 
  
BESLUTNING 
  
Bilag 
  
  
  
  
Teknik- og Miljøudvalget, 10. september 2015: 
Fraværende: Ingen 
  
Forslag til "Lokalplan 367 - Dannebrogspladsen i 
Ulstrup og Kommuneplantillæg nr. 15" 
710-2015-234790 
Visionsplan for Dannebrogspladsen i Ulstrup 
710-2015-181798 
Indstilles godkendt. 
